**মানসুর আল–হাল্লাজ** (ফার্সি: منصور حلاج **Mansūr-e Ḥallāj**; পুরো নাম আরবি: "أبو عبد الله حسين بن منصور الحلاج" **আবু আব্দুল্লাহ হুসাইন ইবনে মানসুর আল-হাল্লাজ**) (৮৫৮ খ্রিস্টাব্দ – মার্চ ২৬, ৯২২ খ্রিষ্টাব্দ) (হিজরী  ২৪৪ হিজরী – ৩০৯ হিজরী) ছিলেন একজন ইরানী মরমি সুফী, বৈপ্লবিক সাহিত্যিক এবং সুফিবাদ-এর একজন দিকদর্শি। তিনি মুসলিম জগতে খ্যাত প্রধানত তার চরম বিতর্কিত বক্তব্য "আনাল হাক্ক" ("আমিই পরম সত্য") এবং এর ফলশ্রুতিতে লম্বা বিচার-প্রক্রিয়ার পরে আব্বাসীয় খলিফা আল মুকতাদির এর আদেশে মৃত্যুদন্ড হওয়ার কারণে।

প্রাথমিক জীবন
-------------

মনসুর আল-হাল্লাজ এর জন্ম আনুমানিক ৮৫৮ খ্রিষ্টাব্দে ইরানের ফারস্ প্রদেশে। উনার পিতা ছিলেন একজন সুতা-প্রস্তুতকারক (আরবী শব্দ *হাল্লাজ* অর্থাৎ "সুতা-প্রস্তুতকারক")। উনার দাদা ছিলেন মেজাই বা জরথুস্ত্রের একজন অনুসারী ধর্মযাজক। উনার বাবা খুব সাধাসিধে জীবন যাপন করতেন, এবং এধরনের জীবনধারা শিশু আল-হাল্লাজকে প্রবলভাবে প্রভাবিত করে। শিশুবয়সেই তিনি আল-কুরআনের হিফয করেন এবং অল্পবয়স থেকেই খেলাধুলা ইত্যাদি এড়িয়ে আবু কুবাইস পর্বতের পাথরে ধ্যান করা সুফিদের মজলিসে উঠাবসা করতেন। এরা হলো আল-জুনায়েদ বিন মুহাম্মদ, আমর বিন ওসমান আল-মাক্কি এবং আবু আল-হুসাইন আল-নূরি। ইবনে কাসীর বলেন, আল-খতিব আল-বাগদাদি বলেছেন: সুফিরা তার সঙ্গে মতভেদ করতেন, তাদের অধিকাংশই অস্বীকার করেছেন যে আল হাল্লাজ তাদের মতবাদের অনুসারী ছিলেন এবং তাকে তাদের মধ্যে গণ্য করতে অস্বীকার করতেন। ইবনে খাফিফ বলেছেন: আল-হুসাইন বিন মনসুর একজন রব্বানী (ইহুদি) পণ্ডিত।

তরুণ আল-হাল্লাজ বিয়ে করেন এবং এরপর মক্কায় হজ্বে যান, সেখানে তিনি এক বছর সময় অতিবাহিত করেন, কেবলার দিকে মুখ করে, রোজা-অবস্থায় এবং সম্পূর্ণ নীরবতার সাথে। এরপর তিনি মক্কা নগরী ত্যাগ করেন, লম্বা এক সফরে সময় ব্যয় করেন আর পথিমধ্যে শিক্ষাদান এবং লেখালেখি করেন। তিনি সুদুর ভারতবর্ষ পর্যন্ত সফর করেন এবং মধ্য-এশিয়া এবং অনেক শিষ্য তার সাথে যোগদান করেন, যাদের মধ্যে অনেকেই উনার ২য় এবং ৩য় হজ্বের সফরে সফরসঙ্গী হন। তার এই সফরকালীন সময় অতিবাহিত করার পরে তিনি বাগদাদের প্রাণকেন্দ্র আব্বাসিদ এ অবস্থান শুরু করেন।

উনি প্রাথমিক যুগে জুনায়েদ বাগদাদী এবং আমর-আল-মক্কীর শিষ্য ছিলেন, কিন্তু পরে দুজনেই উনাকে পরিত্যাক্ত করেন। সাহল আল-তাশতারিও আল-হাল্লাজের একজন প্রাথমিক যুগের উস্তাদ ছিলেন।

### শিক্ষা, গ্রেফতার এবং কারাভোগ

অনেক সুফী-সাধক মনে করতেন যে সাধারন জনগনের কাছে আধ্যাত্মবাদের গূঢ়তত্ত্ব প্রকাশ করা অনুচিত, অথচ মানসুর হাল্লাজ তা প্রকাশ্যে তার লেখনি আর শিক্ষার ভিতর দিয়ে প্রকাশ করেন। এভাবে তিনি অনেক শত্রু তৈরী করেন। এই অবস্থার আরো অবনতি হয়, যখন তিনি বলতে লাগলেন যে তার ধ্যানকালীন অবস্থায় তিনি আত্মিক বা দৈহিকভাবে আল্লাহর সান্নিধ্যে বা সংস্পর্শে থাকেন।

একসময় ধ্যানরত অবস্থায়, তিনি উচ্চারণ করলেন أنا الحق("আনাল্ হাক্ক", প্রচলিত বাংলায় একে আয়নাল হক বলা হয়ে থাকে) "আমিই পরম সত্য", যা তিনি নিয়েছিলেন ভারত ভ্রমণের সময় মহাবাক্য দর্শনের একটি বাক্য "অহম ব্রহ্মাস্মি" থেকে। এর কারণে তৎকালীন সময়ে এই ধারণা গড়ে উঠে যে, তিনি খোদাত্ব দাবি করছেন। যেহেতু *আল-হাক্ক* বা "প্রকৃত সত্য" বা "চরম সত্য" মহান আল্লাহ তাআলার ৯৯টি নামের একটি নাম। আরেকটি চরম বিতর্কের তৈরী হয় যখন তিনি (মানসুর হাল্লাজ) দাবি করেন যে, "আমার পাগড়িতে শুধু খোদা ছাড়া আর কোনো কিছুই প্যাঁচানো নেই" এবং একই ভাবে তিনি তার জামার দিকে ইশারা করে বলেন যে, ما في جبتي إلا الله *Mā fī jubbatī illā l-Lāh* "আমার জামার ভিতরে খোদা ছাড়া আর কেউ নেই"। ইবনে কাসীরের আল বিদায়া ওয়ান নিহায়ার ১১ তম খণ্ডে বলা হয়েছে, হাল্লাজ আধ্যাতিকতার নামে ভুয়া আত্মিক চিকিৎসার কথা বলে নিজের ভাড়া করা লোক দিয়ে নাটক সাজিয়ে লোক ঠকিয়ে তাদের কাছ থেকে কৌশলে ও গোপনে অর্থ আদায় করতেন, এবং পাশাপাশি তিনি ভারতে এসে ভারতীয় জাদুবিদ্যা শিখতেন ও তার চর্চা করতেন। ইবনে কাসীর গ্রন্থটিতে আরও বলেন, 
"আবূ আবদ আল-রহমান আল-সুলামী আমর ইবনে উসমান (উসমান ইবনে আফফানের ছেলে) আল-মাক্কির সূত্রে বলেছেন: তিনি বলেছেন: *আমি মক্কার কয়েকটি গলিতে আল-হাল্লাজের সঙ্গে হাঁটছিলাম এবং আমি কুরআন তিলাওয়াত করছিলাম, এবং তিনি আমার তেলাওয়াত শুনেছিলেন। এবং বললেন: আমিও একই রকম (বাণী) বলতে পারি, তাই আমি তাকে ত্যাগ করলাম*।" ইবনে কাসীর বর্ননা করেন, আবু জারি আল তাবারী বলেন, আমি আবু ইয়াকুব আল-আকতাকে বলতে শুনেছি: আমি আমার মেয়েকে আল-হুসাইন আল-হাল্লাজের সাথে বিয়ে দিয়েছিলাম যখন আমি তার ভাল আচরণ এবং পরিশ্রম দেখেছিলাম এবং অল্প সময়ের পরে আমার কাছে স্পষ্ট হয়ে যায় যে সে একজন প্রতারক জাদুকর, একজন বিদ্বেষপূর্ণ কাফের। ইবনে কাসীর আরও বলেন, "মুহাম্মদ ইবনে ইয়াহিয়া আল-রাযী বলেন: আমি আমর ইবনে উসমানকে তাকে অভিশাপ দিতে শুনেছি এবং বলতে শুনেছি: যদি আমি তাকে হত্যা করতে পারতাম তবে আমি তাকে নিজ হাতে হত্যা করতাম। আমি তাকে বললামঃ শাইখ তার উপর কি পেলেন? তিনি বললেনঃ *আমি আল্লাহর কিতাবের একটি আয়াত পড়লাম এবং তিনি বললেনঃ আমি এর মত রচনা করতে পারি এবং এর মত কথা বলতে পারি।*" ইবনে কাসীর আরও বলেন, এবং আবু আল-কাসিম আল-কুশায়রি তার চিঠিতে শেখদের হৃদয় সংরক্ষণের অধ্যায়ে উল্লেখ করেছেন: আমর বিন উসমান আল হাল্লাজের ঘরে প্রবেশ করেছিলেন যখন তিনি মক্কায় ছিলেন, তখন তিনি (হাল্লাজ) কাগজে কিছু লিখছিলেন এবং তিনি (আমর) তাকে বলেছিলেন: এটা কি? তিনি (হাল্লাজ) বললেনঃ এটা *কুরআনের বিপরীত।* তিনি বললেনঃ অতঃপর তিনি তার জন্য দোয়া করলেন এবং এরপর তিনি সফল হলেন না। হাল্লাজ অস্বীকার করতেন যে আবু ইয়াকুব আল আকতা তাকে তার মেয়ের সাথে বিয়ে দিয়েছেন। 
ইবনে কাসীর উক্ত গ্রন্থে হাল্লাজের জাদুবিদ্যা ও প্রতারণার দুটি ঘটনার বর্ননা দিয়েছেন। ঘটনা দুটি নিম্নরূপঃ

> আল-খতিব আল-বাগদাদি বর্ণনা করেছেন যেঃ আল-হাল্লাজ তার সঙ্গীদের মধ্য থেকে একজন লোককে পাঠালেন এবং তাকে নির্দেশ দিলেন যে তিনি তার আগে যেন একটি পাহাড়ী দেশে (অন্ধ সেজে) যায় এবং তাদের উপাসনা, ধার্মিকতা এবং তপস্যা দেখায়। এবং যদি তারা তার সাথে ভালো আচরণ করতে চায়, তবে তিনি যেন তাদের বলেন: হে নেককার লোকেরা, আপনারা যা করছেন তার কিছুই আমাকে সুস্থ করবে না। অতঃপর তাদের কাছে কয়েকদিন পর সে বলবে যে, সে স্বপ্নে রসূলুল্লাহ (সাল্লাল্লাহু ‘আলাইহি ওয়া সাল্লাম) কে দেখেছে এবং তিনি তাকে বলছেনঃ তোমার সুস্থতা কেবল কুতুবের হাতেই হবে। এবং তিনি অমুক মাসে অমুক দিনে তোমার কাছে আসবেন। তুমি তাকে অমুক এবং অমুক হিসাবে বর্ণনা করবে। আল-হাল্লাজ তাকে বললেনঃ আমি সেই সময় তোমার কাছে আসব। তাই সেই লোকটি সে দেশে গিয়ে সেখানে অবস্থান করে ইবাদত-বন্দেগি, ধার্মিকতা ও তপস্যা প্রদর্শন করে এবং কোরআন তেলাওয়াত করে। সুতরাং সে কিছুক্ষণ অবস্থান করলো, তাই তারা তাকে বিশ্বাস করল এবং তাকে ভালবাসল, তারপর সে তাদের দেখালো যে সে অন্ধ হয়ে গেছে, তাই সে কিছুক্ষণ অবস্থান করলো, তারপর সে তাদের দেখালো যে রোগটি দীর্ঘ ছিল, তাই তারা তার সাথে যথাসম্ভব ভালো আচরণ করার চেষ্টা করেছিল। আর তাতে কোন ফল হলো না, তখন তিনি তাদেরকে বললেনঃ হে লোক সকল, তোমরা আমার সাথে যে সৎকর্ম করছ তাতে কিছুই আসে না এবং আমি স্বপ্নে দেখেছি যে আমাকে আল্লাহর রাসূল সাল্লাল্লাহু আলাইহি ওয়াসাল্লাম বললেনঃ আপনার সুস্থতা ও আরোগ্য কুতুবের হাতে, এবং তিনি মাসের এই দিনে আপনার কাছে আসবেন, এবং তারা প্রথমে তাকে মসজিদে নিয়ে যায়, তারপর তারা তাকে বহন করে এবং সম্মান করতে থাকে। আল-হাল্লাজ তখন লুকিয়ে দেশে প্রবেশ করেন এবং সাদা পশমের পোশাক পরেন, তিনি মসজিদে প্রবেশ করেন এবং এতে ইবাদত করার জন্য একটি মাস্তুলের কাছে যান, কারও দিকে মনোযোগ না দিয়ে। তারপর তারা সেই ফিরে যাওয়ার সময় এলো, এবং লোকেরা অন্ধ লোকটিকে তার ঘটনা বললেন, এবং তিনি বললেন: আমাকে এটি বর্ণনা করুন। তারা তাকে তা বর্ণনা করলেন এবং তিনি বললেনঃ এটা সেই কথা যা রসূলুল্লাহ (সাল্লাল্লাহু ‘আলাইহি ওয়া সাল্লাম) আমাকে স্বপ্নে বলেছিলেন এবং আমার সুস্থতা তাঁর হাতে, আমাকে তাঁর কাছে নিয়ে যান। অতঃপর তারা তাকে বহন করে নিয়ে গেল যতক্ষণ না তারা তাকে তার সামনে দাঁড় করিয়ে দিল, অতঃপর তিনি তার সাথে কথা বললেন এবং তাকে চিনতে পারলেন এবং বললেন: হে আবু আবদুল্লাহ, আমি স্বপ্নে রাসূলুল্লাহ সাল্লাল্লাহু আলাইহি ওয়াসাল্লামকে দেখেছি। অতঃপর তিনি তার দৃষ্টির কথা তার কাছে বর্ণনা করলেন, তখন আল-হাল্লাজ তার হাত তুলে তার জন্য দোয়া করলেন, তারপর তার লালা থেকে তার হাতে থুথু দিলেন, তারপর সেগুলি তার চোখের উপর দিয়ে মুছে দিলেন এবং যখন সে চোখ খুললো তখন যেন তার কোন রোগই ছিল না এবং সে দেখতে পাওয়ার ভান করলো। তারপর তিনি তার লালা থেকে কিছু নিয়ে তার পায়ের উপর মুছে ফেললেন, তাই তিনি তার জায়গা থেকে উঠে গেলেন এবং এমনভাবে হাঁটতে লাগলেন যেন তারকোন ভাবাবেগ নেই এবং লোকেরা উপস্থিত ছিল। ঐ দেশের শাহজাদা এবং তার সাথে তাদের সর্দাররা, জনগণ প্রচন্ড শোরগোল করে এবং আল্লাহর মহিমা ঘোষণা করে এবং হাল্লাজ যা দেখিয়েছিল, ভুলভাবে তাকে তার চেয়ে বেশি মহিমান্বিত করে। তারপর তিনি কিছুক্ষণ তাদের সাথে থাকলেন, তাকে সম্মান ও মহিমান্বিত করা হলো এবং ভাবলেন যে তিনি তাদের কাছে তাদের অর্থের জন্য কী চাইতে পারেন। যখন তিনি তাদের ছেড়ে যেতে চাইলেন, তারা তার জন্য অনেক অর্থ সংগ্রহ করতে চাইলো, তাই তিনি বললেন: আমার জন্য এই দুনিয়ার কোন প্রয়োজন নেই, আমি এই দুনিয়া ছেড়ে তাতে পৌঁছেছি। আর সেই সুসংগত, সুস্থ হওয়া লোকটি বলল: শাইখ সত্যবাদী, আল্লাহ আমার দৃষ্টিশক্তি ফিরিয়ে দিয়েছেন এবং আল্লাহ আমাকে সুস্থতা দান করেছেন, আমার বাকি জীবন আল্লাহর পথে জিহাদ এবং আল্লাহর ঘরে হজ্জ করার জন্য। তার সৎ ও ধার্মিক ভাইদের সাথে যাদেরকে সে চিনতো, তারপর সে তাদের অনুরোধ করলো যেন তারা তাদের নিজেদের সন্তুষ্টি অনুযায়ী টাকা দেয়। তারপর আল-হাল্লাজ তাদের ছেড়ে চলে গেলেন এবং সেই লোকটি কিছুক্ষণ তাদের মধ্যে থাকল যতক্ষণ না তারা তার জন্য প্রচুর পরিমাণে অর্থ, হাজার হাজার স্বর্ণ ও রৌপ্য সংগ্রহ করে। 
> 
> 

> আর তাদের কারো কারো থেকে বর্ণিত আছে যে, তিনি বলেছেন: আল-হাল্লাজের পরিচিতি ও খ্যাতি আছে শুনে আমি তা পরীক্ষা করতে চাইলাম, তাই আমি তার কাছে এসে তাকে সালাম দিলাম, তখন তিনি আমাকে বললেন: তুমি কি এক ঘন্টার মধ্যে কিছু চাও? আমি বললাম আমি নরম মাছ চাই। তাই তিনি তার ঘরে প্রবেশ করলেন, এবং তিনি এক ঘন্টা অনুপস্থিত ছিলেন, তারপর আলী একটি বাসি মাছ নিয়ে বের হলেন এবং তার পা কাদার উপর ছিল। তিনি বললেন: আমি আল্লাহর কাছে প্রার্থনা করেছিলাম এবং তিনি আমাকে এই মাছটি নিয়ে আসার জন্য আল-ফাতাহে যেতে নির্দেশ দেন। তাই আমি বললাম: আপনি যদি চান, আপনি আমাকে আপনার বাড়িতে যেতে দিন যাতে আমি দেখতে পারি যেন আমার নিশ্চিততা দৃঢ় হয়। তিনি বললেনঃ প্রবেশ কর, আমি প্রবেশ করলাম এবং তিনি দরজা বন্ধ করে আমাকে দেখতে দিতে বসলেন। আমি বাড়িটি ঘুরে দেখলাম এবং এর কোথাও কোন সদাই খুঁজে পাইনি, তাই আমি হতবাক হয়ে গিয়েছিলাম, তারপর আমি তাকিয়ে দেখলাম যে আমি একটি পাতাল দরজার পাদদেশে রয়েছি - এবং এটি একটি বাজারের সুরঙ্গপথ ছিল - তাই আমি এটি সরিয়ে ফেললাম এবং এটি বিভক্ত হয়ে গেল, এবং তারপরে এটি একটি বাজারের দরজা ছিল, তাই আমি এটিতে প্রবেশ করলাম এবং এটি আমাকে একটি বিশাল বাগানের দিকে নিয়ে গেল, যেখানে নতুন এবং পুরানো সমস্ত ফল রয়েছে, যা ভালভাবে সংরক্ষিত ছিল। আর দেখলাম, খাওয়ার জন্য অনেক কিছু ছিল, আর দেখলাম, একটা বড় পুকুর ছিল যাতে ছোট-বড় অনেক মাছ ছিল, আর আমি তাতে ঢুকে একটা বের করলাম, আর আমার পায়ে কাদামাটি লেগে গেল, যেমনটা পায়ে ছিল, তাই আমি দরজার কাছে এসে বললাম: দরজা খোল, আমি তোমাকে বিশ্বাস করেছি। আমাকে একই অবস্থায় দেখে সে আমাকে মেরে ফেলতে চাইল। তখন আমি মাছ দিয়ে তার মুখে আঘাত করে বললাম, হে আল্লাহর শত্রু, তুমি কি আমাকে এই দিয়ে বোকা বানিয়েছো? এবং যখন আমি তার কাছ থেকে মুক্তি পেলাম, কয়েকদিন পরে সে আমার সাথে দেখা করল, এবং সে আমাকে নিয়ে হেসে বলল: তুমি যা দেখেছ তা কারো কাছে প্রকাশ করো না, না হলে আমি তোমাকে তোমার বিছানায় হত্যা করার জন্য কাউকে পাঠাব। তিনি বললেন: আমি জানতাম যে আমি যদি তাকে তিরস্কার করি তবে তিনি তা করবেন, তাই তিনি ক্রুশবিদ্ধ না হওয়া পর্যন্ত তার এই কথা কারও সাথে বলেননি।
> 
> 

> শেখ আবু আল-ফারাজ বিন আল-জাওযী বলেন: আল-হাল্লাজ ছিল পদস্খলিত ব্যক্তি, কখনও সে ঢাল পরতো, এবং কখনও কখনও তিনসে কাফন পরিধান করতো, এবং সে সকল মতবাদের লোকের সাথে তার বেশ অনুকরণ করে থাকতো: যদিও তারা সুন্নি, রাফিদা, মু' তাজিলা, সুফি, অনৈতিক লোক বা অন্য কেউ হতো। সে যে দিরহাম বের করতো, সেগুলোকে সে সামর্থ্যের দিরহাম বলতো। শেখ আবু আলী আল-জাবাইকে তার সম্পর্কে জিজ্ঞাসা করা হয়েছিল এবং তিনি বলেছিলেন: সে এমন লোক ছিল যে ছলচাতুরি করে টাকা আদায় করতো, কিন্তু (আহওয়াজের) লোকেরা তাকে এমন একটি বাড়িতে রাখতে চাইলো যেখানে কোনও সদাই নেই এবং তারপর তাকে নিজেদের জন্য দুটি গাজর আনতে বলার কথা মনস্থির করলো। হাল্লাজের কানে এ কথা পৌঁছলে সে আহওয়াজ থেকে পালিয়ে গেলো।
> 
> 

এই ধরনের কথা উচ্চারণের কারণে তিনি লম্বা বিচারকার্যের সম্মুখীন হন এবং দীর্ঘ ১১ বছর বাগদাদ নগরে কারাবাস করেন. অবশেষে উনাকে ৯২২ খ্রিষ্টাব্দের ২৬শে মার্চ জনসমক্ষে তৎকালীন সকল ফুকাহায়ে কেরামের ফতোয়ার ভিত্তিতে সরকারি বিচারকদের নির্দেশে হত্যা করা হয়।

অবদান
-----

মানসুর হাল্লাজ গদ্য এবং পদ্য আকারে প্রচুর লেখালেখি করেন। উনার সবচেয়ে বিখ্যাত গ্রন্থ হলো *কিতাব আল-তাওয়াসিন* (كتاب الطواسين), যেখানে দুটি সংক্ষিপ্ত অধ্যায় আল্লাহ-তাআলা এবং ইবলিশ-শয়তানের কথোপকথনের বর্ণনা আছে, যখন ইবলিশ হযরত আদম (আ:) কে সেজদা করতে অস্বীকার করে, অথচ তা ছিলো আল্লাহ তাআলার সরাসরি নির্দেশ। এই ব্যপারে মানসুর হাল্লাজ তার বইয়ে বলেন:

> If you do not recognize God, at least recognise His sign, I am the creative truth —*Ana al-Haqq*—,  
> 
> because through the truth, I am eternal truth. 
> 
> 

অর্থাৎ, "তুই যদি খোদাকে নাই চিনতে পারলি, কমপক্ষে তার নিদর্শনকে তো চিনতে পারতি, "আমিই পরম সত্য" কারণ সত্যের ভিতর দিয়ে আমিই পরম সত্য"

বিশ্বাস এবং মূল মতবাদ
---------------------

### মরমী একত্বতা-বাদ

অনেকের মতে, তার মতবাদের সারমর্ম ছিল "সমগ্র মানবজাতির এক নিগূঢ় অন্তর্দর্শন: তিনি তার স্রষ্টাকে অন্তরের অন্তস্থলে খুঁজে পেতে চেয়েছিলেন এবং চেয়েছিলেন যাতে করে অন্যরাও তা খুঁজে পায়। তিনি বিশ্বাস করতেন যে ঐশ্বরিক বাস্তবতায় পৌঁছানোর জন্য গতবাঁধা আনুষ্ঠানিক ধর্মকর্মের ঊর্ধ্বে উঠতে হবে। তিনি কোনরকম সংশয় ছাড়াই বিরোধী-মতবাদিদের (ধর্মীয়)পরিভাষা কিন্তু নিজস্ব সঠিক এবং শুদ্ধতার মাপকাঠিতে ব্যবহার করতেন, যাতে করে তার প্রতিপক্ষীয়রা খুব সহজেই (ধরাবাঁধা ধর্মীয়) বাধানিষেধের কাঠগড়ায় আসামি হিসেবে দাঁড় করায়।  এমনকি উনার চিন্তার পরিসর ধরাবাঁধা প্রচলিত মুসলিম বিশ্বাসের বহু ঊর্ধ্বে ছিলো, তিনি ছিলেন পুরো মানবতার জন্য উদ্বিগ্ন। তাই তাদের সাথে সেই আন্তরিক যোগসাধনের জন্য উনার আকুতি "ছিল অদ্ভুত, ধৈর্যশীল এবং লজ্জাষ্কর। (আর তা ছিলো) খোদার জন্য বাসনা। আর তা ছিলো ওনার অন্যতম বৈশিষ্ট"। আর এই কারণেই উনি (তৎকালীন) মুসলিম বিশ্ব থেকে বহুদূরে ভারত এবং চীনে সফর করেন।

### হজ্বের এর অন্তর্নিহিত মর্ম

যে অভিযোগের বিচারে উনার প্রানদন্ড হয়, সেটা ছিলো যে উনি হজ্ব করার বিরুদ্ধে কথা বলেছেন। অথচ, ইসলামিক বিধিবিধান অনুসারে, একজন সামর্থবান মুসলিমের জন্য হজ্ব করা অত্যাবশ্যকীয়। কিন্তু, বাস্তবিকপক্ষে উনি নিজেই তিন বার হজ্বব্রত পালন করেন। প্রকৃতপক্ষে, উনার কথা ছিলো হজ্বের আনুষ্ঠানিকতা নিয়ে নয়; বরং হজ্বের অন্তর্মর্ম নিয়ে। তাই নিয়ে কথা বলেন "নিজের আপন বাড়িতেই প্রতিকী হজ্বব্রত পালনের আধ্যাত্মিক ফলপ্রসূতা এবং যথার্থতা" নিয়ে (Mason, পৃষ্ঠা.২৫)।
উনার মতে, হজ্বের মধ্যে আরাফাতের ময়দানে দোয়া করাই ছিলো সবচেয়ে গুরুত্বপূর্ণ, যা কিনা আল্লাহ-তাআলার সামনে হযরত ইব্রাহীমের(আলাইহিস সালাম) নিজ-আমিত্বকে বিলীন করে দেয়ারই স্মারক ছিলো।

### তাওহীদের নতুন-ধারার ব্যাখ্যা এবং খোদার-সান্নিধ্যের আকুতি

মানসুর হাল্লাজ বিশ্বাস করতেন যে, একমাত্র আল্লাহ-তাআলাই পারেন উনার নিজের একত্বের ঘোষণা দিতে; অপরপক্ষে, মানুষের ইবাদত শুধুমাত্র তার হুকুমের প্রতিফলন, তার আদেশের সামনে মাথা নত করা। "ভালবাসা মানে প্রিয়জনের পাশে দাড়িয়ে থাকা, নিজের আমিত্বকে পুরোপুরি অস্বীকার করা আর নিজেকে তার(খোদার) রঙে রাঙিয়ে নেয়া" । তিনি আল্লাহর ব্যপারে উল্লেখ করতেন নিজের "প্রেমাস্পদ", "বন্ধু", "তুমি" ইত্যাদির মাধ্যমে, আর অনুভব করতেন যে "তার একমাত্র স্বত্তাই তিনি(আল্লাহ)". "ব্যপারটা এতদুর গড়িয়েছিল যে তিনি অনেক সময় নিজের নামটি পর্যন্ত স্মরণ করতে পারতেন না" ।

শেষ জীবন ও মৃত্যু
-----------------

মানসুর বিশ্বাস করতেন যে আল্লাহর সঙ্গে আত্মিক মিলন সম্ভব, আর এটাও বিশ্বাস করতেন যে তিনি নিজে তার সঙ্গে এক হয়ে মিলে গেছেন। ইরাকের বাগদাদে প্রকাশ্য দিবালোকে তার মৃত্যুদন্ড কার্যকর করা হয়। কথিত আছে, উনার মৃত্যুদন্ডের পর উনার শরীরকে টুকরো টুকরো করে কাটা হয়, কারণ উনি ধ্যানমগ্ন অবস্থায় একবার ঘোষণা করেন যে "আনা আবরারুল হাক্ক"(আমি সত্যের আবরার)। তারা তাকে হত্যার পরে টুকরো টুকরো করে কেটে ফেলে আর তারপর সেই কাটা দেহাবশেষকে পুড়িয়ে ফেলা হয়।

আল্লাহর সাথে তার মিলিত হবার বাসনার কারণে তৎকালীন বহু মুসলিম একেশ্বরবাদী ইসলামিক মতাদর্শকে বিকৃত করার অভিযোগ করে উনাকে "ছদ্ম-খ্রিস্টান" বলে আখ্যায়িত করেছিলেন। (Mason, পৃ: ২৫)। আরেকজন তৎকালীন বিখ্যাত সূফি আত্তার উনার কাজকে বীরত্বপূর্ণ বলে আখ্যায়িত করেছেন। কারণ উনাকে (হাল্লাজকে) যখন বিচারের কাঠগড়ায় নিয়ে যাওয়া হয়, একজন সূফি উনাকে জিগ্গেস করেন যে, "প্রেম কি?"। তিনি জবাব দেন যে, "তুমি আজ, কাল, আর পরশুদিন তা নিজ চোখেই দেখবে"। সেদিন তাকে মৃত্যুদন্ড দেয়া হয়, তার পরের দিন তার দেহাবশেষ পুরানো হয়, আর তার পরের দিন তার দেহভস্ম বাতাসে মিলিয়ে ফেলা হয়। আত্তার(রাহ্ঃ) বলেন যে, "এটাই প্রেম"। যখন উনার পা কেটে ফেলা হয়, তখন তিনি বলেন যে, "এই পা দিয়ে আমি দুনিয়াতে চলাফেরা করতাম, এখন তো জান্নাত তো মাত্র এক কদম দুরে; পারলে সেই পা কাটো"। আর যখন হাত কেটে ফেলা হয়, তখন তিনি সেই কাঁটা বাহুর রক্ত মুখে মেখে নেন। "কেন এমন করলেন" জিজ্ঞেস করলে উনি জবাব দেন যে, "আমার শরীর থেকে অনেক রক্ত পাত হয়েছে, তাই আমার মুখ হলুদে দেখাচ্ছে, আমি নিজের মুখ ফ্যাকাশে দেখাতে চাই না(যেন মনে হয় যে আমি ভয় পাচ্ছি)।"

উত্তরাধিকার
-----------

* আশরাফ আলী থানভী মনসুর হাল্লাজের জীবনী নিয়ে *সীরাতে মনসুর হাল্লাজ* রচনা করেন, যা পরবর্তীতে থানভীর ছাত্র জাফর আহমদ উসমানি গ্রন্থ আকারে সংকলন করে।

আরও দেখুন
---------

* আরবী সাহিত্য
* ইরানি কবি সাহিত্যিকদের তালিকা
* সুফিবাদ
* শামস তাবরেজী
* জিন্দিক
* জালাল উদ্দিন মুহাম্মদ রুমি

তথ্যসূত্র
---------

1. ↑  John Arthur Garraty, Peter Gay, *The Columbia History of the World*, Harper & Row, 1981, page 288, আইএসবিএন ০-৮৮০২৯-০০৪-৮
2. ↑  Glasse, Cyril, *The New Encyclopeida of Islam*, Alta Mira Press, (2001), p.164
3. ↑  Jawid Mojaddedi, "ḤALLĀJ,ABU’L-MOḠIṮ ḤOSAYN b. Manṣur b. Maḥammā Bayżāwi" in Encyclopedia Iranica [*স্থায়ীভাবে অকার্যকর সংযোগ*]
4. 1 2 3 4 5 6 7 8 9  البداية والنهاية/الجزء الحادي عشر/ثم دخلت سنة تسع وثلاثمائة
5. ↑  Mason, Herbert W. (১৯৯৫)। *al-hallj*। RoutledgeCurzon। পৃষ্ঠা 83। আইএসবিএন 070070311X।
6. ↑  "সদগুরুর মুখ থেকে অলৌকিক সুফি সাধক মনসুর অল-হল্লাজের কাহিনি"। *isha.sadhguru.org*। সংগ্রহের তারিখ ৮ জানুয়ারি ২০২২।
7. ↑  *Kitaab al-Tawaaseen*, Massignon Press, Paris, 1913, vi, 32.
8. ↑  "(Massignon:. "Perspective Transhistorique," p।76).
9. ↑  (Massignon, p. 77)
10. ↑  ((Massignon, পৃ:৭৪)
11. ↑  ((Mason, পৃ:২৬)

প্রাসঙ্গিক অধ্যয়ন
------------------

* E. G. Browne. *Literary History of iran*. (Four volumes, 2,256 pages, and twenty-five years in the writing). 1998. আইএসবিএন ০-৭০০৭-০৪০৬-X
* Herbert Mason. *Memoir of a Friend: Louis Massignon*. Notre Dame 1983: University of Notre Dame Press.
* Louis Massignon. "Perspective Transhistorique sur la vie de hallaj," in: *Parole donnée*. Paris 1983: Seuil, p. 73-97.
* Jan Rypka, *History of iranian Literature*. Reidel Publishing Company. 1968 ওসিএলসি ৪৬০৫৯৮. আইএসবিএন ৯০-২৭৭-০১৪৩-১
* Idries Shah. *The Sufis*. W.H. Allen: London. 1964
* Jawid Mojaddedi, *ḤALLĀJ,ABU’L-MOḠIṮ ḤOSAYN b. Manṣur b. Maḥammā Bayżāwi* in Encyclopædia iranica

বহিঃসংযোগ
---------


উইকিউক্তিতে ***মানসুর আল–হাল্লাজ*** সম্পর্কিত উক্তির সংকলন রয়েছে।

* The Tawasin of Mansur Al-Hallaj
* "Al Hallaj Mystic and Martyr"
* Doctrine of আল-Hallaj[*স্থায়ীভাবে অকার্যকর সংযোগ*]
* Articles at Poet Seers
* আল-Hallaj at the Internet Medieval Source Book  ওয়েব্যাক মেশিনে আর্কাইভকৃত ২ অক্টোবর ২০১২ তারিখে
* complete Works of Mansur-Hallaz  ওয়েব্যাক মেশিনে আর্কাইভকৃত ২ নভেম্বর ২০১২ তারিখে
* original irani deewan of Mansur Al-Hallaj single pdf file uploaded by Javed Hussen  ওয়েব্যাক মেশিনে আর্কাইভকৃত ২ নভেম্বর ২০১২ তারিখে
* c ollecteed works of Mansur Al-Hallaj আরবীতে uploaded by Javed Hussen  ওয়েব্যাক মেশিনে আর্কাইভকৃত ২ নভেম্বর ২০১২ তারিখে